CELEX: 32008D0620
Language: lv
Date: 2008-07-22 00:00:00
Title: 2008/620/EK: Komisijas Lēmums ( 2008. gada 22. jūlijs ), ar ko izveido īpašu kontroles un inspekcijas programmu attiecībā uz mencu krājumiem Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā (izziņots ar dokumenta numuru K(2008) 3633)

26.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 198/66
            
         
      KOMISIJAS LĒMUMS
   
   (2008. gada 22. jūlijs),
   ar ko izveido īpašu kontroles un inspekcijas programmu attiecībā uz mencu krājumiem Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā
   (izziņots ar dokumenta numuru K(2008) 3633)
   (2008/620/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 34.c panta 1. punktu,
   tā kā:
   
               (1)
            
            
               Ar Padomes 2004. gada 26. februāra Regulu (EK) Nr. 423/2004, ar ko nosaka mencu krājumu atjaunošanas pasākumus (2), izveido pasākumus mencu krājumu atjaunošanai Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā, kā arī noteikumus par mencu zvejas uzraudzību, kontroli un pārraudzību.
            
         
               (2)
            
            
               Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (3) paredzēts, ka Komisijai un dalībvalstīm jāveic kontroles darbības un dalībvalstīm jāsadarbojas savā starpā, lai nodrošinātu kopējās zivsaimniecības politikas noteikumu izpildi.
            
         
               (3)
            
            
               Lai sekmīgi īstenotu pasākumus mencu krājumu atjaunošanai Ziemeļjūrā, Skagerakā, Kategatā, ūdeņos uz rietumiem no Skotijas, Lamanša austrumdaļā un Īrijas jūrā, jāizveido īpaša kontroles un inspekcijas programma, kura vērsta uz zvejniecībām, kas izmanto šos krājumus.
            
         
               (4)
            
            
               Īpašā kontroles un inspekcijas programma jāizveido trīs gadu laikposmam. Rezultāti, kas gūti, piemērojot īpašo kontroles un inspekcijas programmu, attiecīgajām dalībvalstīm ir regulāri jāizvērtē sadarbībā ar Kopienas Zivsaimniecības kontroles aģentūru (turpmāk – KZKA), kas izveidota ar Padomes Regulu (EK) Nr. 768/2005 (4).
            
         
               (5)
            
            
               Kopīgas inspicēšanas un pārraudzības darbības jāveic saskaņā ar Kopienas Zivsaimniecības kontroles aģentūras izstrādātajiem kopīgas izmantošanas plāniem.
            
         
               (6)
            
            
               Šajā lēmumā paredzētie pasākumi ir saskaņoti ar attiecīgajām dalībvalstīm.
            
         
               (7)
            
            
               Šajā lēmumā paredzētie pasākumi ir saskaņā ar Zvejniecības un akvakultūras pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Priekšmets
   Ar šo lēmumu izveido īpašu kontroles un inspekcijas programmu, lai saskaņoti ieviestu ar Regulu (EK) Nr. 423/2004 izveidotos pasākumus mencu krājumu atjaunošanai Kategatā, Ziemeļjūrā, Skagerakā, Lamanša austrumdaļā, ūdeņos uz rietumiem no Skotijas un Īrijas jūrā.
   2. pants
   Darbības joma
   Šā lēmuma 1. pantā minēto īpašo kontroles un inspekcijas programmu piemēro trīs gadus, un tā aptver šādas darbības:
   
               a)
            
            
               zvejas darbības, ko veic ar zvejas kuģiem, kam 1. pantā minētajos apgabalos piemēro zvejas piepūles ierobežojumus un saistītos nosacījumus;
            
         
               b)
            
            
               visas saistītās darbības, tostarp zvejas produktu izkraušana, svēršana, tirdzniecība, transportēšana, uzglabāšana un izkraušanas un pārdošanas reģistrēšana.
            
         3. pants
   Definīcijas
   Šajā lēmumā piemēro Regulas (EK) Nr. 2371/2002 3. pantā un Regulas (EK) Nr. 423/2004 2. pantā noteiktās definīcijas.
   4. pants
   Nacionālās kontroles un inspekcijas programmas
   1.   Attiecībā uz 2. pantā minētajām darbībām Beļģija, Dānija, Vācija, Francija, Nīderlande, Zviedrija un Apvienotā Karaliste izveido nacionālas kontroles un inspekcijas programmas, ievērojot I pielikumā paredzētos kopējos noteikumus.
   2.   Nacionālajā kontroles un inspekcijas programmā ietver visus II pielikumā minētos datus un informāciju.
   3.   Šā panta 1. punktā minētās dalībvalstis līdz 2008. gada 15. oktobrim Komisijai dara pieejamu nacionālās kontroles un inspekcijas programmas tekstu un īstenošanas grafiku. Grafikā iekļauj sīkas ziņas par atvēlētajiem cilvēkresursiem un materiālo bāzi, kā arī par to izmantošanas laikposmiem un apgabaliem.
   4.   Pēc tam katru gadu un ne vēlāk kā 15 dienas pirms programmas īstenošanas sākuma 1. pantā minētās dalībvalstis Komisijai paziņo precizētu īstenošanas grafiku.
   5. pants
   Dalībvalstu sadarbība
   Visas dalībvalstis sadarbojas ar 4. panta 1. punktā minētajām dalībvalstīm īpašās kontroles un inspekcijas programmas īstenošanā.
   6. pants
   Dalībvalstu veiktas inspicēšanas un pārraudzības darbības
   1.   Dalībvalsts, kas plāno veikt pārraudzību un inspicēt zvejas kuģus citas dalībvalsts jurisdikcijā esošajos ūdeņos saskaņā ar kopīgas izmantošanas plānu (turpmāk – JDP), kurš izveidots atbilstīgi Regulas (EK) Nr. 768/2005 12. pantam, paziņo par saviem nolūkiem saskaņā ar Komisijas Regulas (EK) Nr. 1042/2006 (5) 3. pantu izraudzītajam attiecīgās krasta dalībvalsts kontaktpunktam un Kopienas Zivsaimniecības kontroles aģentūrai (turpmāk – KZKA). Paziņojumā iekļauj šādu informāciju:
   
               a)
            
            
               inspekcijas kuģu un inspekcijas lidaparātu tips, nosaukums un izsaukuma signāls, pamatojoties uz sarakstu, kas minēts Regulas (EK) Nr. 2371/2002 28. panta 4. punktā;
            
         
               b)
            
            
               šā lēmuma 1. pantā minētie apgabali, kuros veiks pārraudzību un inspicēšanu;
            
         
               c)
            
            
               pārraudzības un inspicēšanas darbību ilgums.
            
         2.   Pārraudzību un inspekcijas veic saskaņā ar I pielikumu.
   7. pants
   Kopīgas inspicēšanas un pārraudzības darbības
   Šā lēmuma 4. panta 1. punktā minētās dalībvalstis veic kopīgas inspicēšanas un uzraudzības darbības saskaņā ar kopīgas izmantošanas plānu, ko KZKA izstrādājusi, pamatojoties uz Regulas (EK) Nr. 768/2005 12. pantu.
   8. pants
   Informācija
   Šā lēmuma 4. panta 1. punktā minētās dalībvalstis katru gadu līdz 31. janvārim Komisijai dara pieejamu šādu informāciju par iepriekšējo kalendāro gadu:
   
               a)
            
            
               I pielikumā norādītās inspicēšanas un pārraudzības darbības;
            
         
               b)
            
            
               visi III pielikumā norādītie pārkāpumi, kas atklāti minētā kalendārā gada laikā, attiecībā uz katru pārkāpumu norādot kuģa karoga valsti, inspekcijas datumu un vietu un pārkāpuma veidu; dalībvalstis norāda pārkāpuma raksturu, atsaucoties uz pārkāpumam atbilstošo burtu III pielikumā uzskaitīto pārkāpumu sarakstā;
            
         
               c)
            
            
               pašreizējais statuss attiecībā uz turpmākajām darbībām pēc pārkāpumiem, kuri konstatēti minētajā kalendārajā gadā vai pirms tam;
            
         
               d)
            
            
               attiecīgie dalībvalstu darbības koordinēšanas un sadarbības pasākumi.
            
         9. pants
   Novērtēšana
   1.   Ikviena dalībvalsts, kas minēta 4. panta 1. punktā, līdz katra gada 31. janvārim izstrādā un nosūta Komisijai un KZKA novērtējuma ziņojumu par kontroles un inspicēšanas darbībām, kuras veiktas iepriekšējā kalendārajā gadā saskaņā ar īpašo kontroles un inspekcijas programmu, kas paredzēta šajā lēmumā, un nacionālās kontroles un inspekcijas programmu, kas minēta 5. pantā.
   2.   KZKA ņem vērā šā panta 1. punktā minētos novērtēšanas ziņojumus, veicot kopīgas izmantošanas plāna efektivitātes ikgadējo izvērtēšanu, kā noteikts Regulas (EK) Nr. 768/2005 14. pantā.
   3.   Reizi gadā Komisija sasauc Zvejniecības un akvakultūras komitejas sanāksmi, lai novērtētu īpašās kontroles un inspekcijas programmas, kā arī nacionālo kontroles un inspekcijas programmu prasību ievērošanu un rezultātus.
   10. pants
   Adresāti
   Šis lēmums ir adresēts dalībvalstīm.
   
      Briselē, 2008. gada 22. jūlijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 261, 20.10.1993., 1. lpp. Regulā jaunākie grozījumi izdarīti ar Regulu (EK) Nr. 1098/2007 (OV L 248, 22.9.2007., 1. lpp.).
   
      (2)  OV L 70, 9.3.2004., 8. lpp.
   
      (3)  OV L 358, 31.12.2002., 59. lpp. Regulā grozījumi izdarīti ar Regulu (EK) Nr. 865/2007 (OV L 192, 24.7.2007., 1. lpp.).
   
      (4)  OV L 128, 21.5.2005., 1. lpp.
   
      (5)  OV L 187, 8.7.2006., 14. lpp.
   
      I PIELIKUMS
      Inspekcijas un pārraudzības uzdevumi
      1.   Vispārīgie inspekcijas uzdevumi
      
                  1.1.
               
               
                  Par katru inspekciju sagatavo inspekcijas ziņojumu. Jebkurā gadījumā inspektori pārbauda un ziņojumā iekļauj šādu informāciju:
                  
                              a)
                           
                           
                              atbildīgo personu personas dati, kā arī inspicējamajās darbībās iesaistīto kuģu vai citu transportlīdzekļu identifikācijas dati;
                           
                        
                              b)
                           
                           
                              atļauja: licence, īpaša zvejas atļauja un zvejas tiesības, kas izteiktas kā zvejas piepūle;
                           
                        
                              c)
                           
                           
                              attiecīgā dokumentācija no kuģa, piemēram, zvejas žurnāli, reģistrācijas sertifikāti, nozvejas uzglabāšanas plāni, paziņojumu uzskaites dati un (vajadzības gadījumā) kuģu satelītuzraudzības sistēmas (VMS) manuālās ziņošanas uzskaites dati;
                           
                        
                              d)
                           
                           
                              visi pārējie būtiskie fakti, kuri konstatēti, veicot inspicēšanu jūrā, ostā vai jebkurā tirdzniecības procesa posmā.
                           
                        
            
                  1.2.
               
               
                  Konstatētos faktus, kuri minēti 1.1. punktā, salīdzina ar inspektoriem pieejamo informāciju, ko sniegušas citas kompetentās iestādes, tostarp ar kuģu satelītuzraudzības sistēmas (VMS) informāciju, ar iepriekšējiem paziņojumiem un to kuģu sarakstiem, kuri saņēmuši īpašu atļauju mencu zvejai šā lēmuma 1. pantā noteiktajos apgabalos.
               
            2.   Jūrā veicamās inspekcijas uzdevumi
      Inspektori pārbauda:
      
                  a)
               
               
                  faktisko zivju daudzumu uz kuģa salīdzinājumā ar zvejas žurnālā reģistrētajiem daudzumiem un atbilstību pielaides robežām, kā noteikts Regulas (EK) Nr. 423/2004 13. pantā;
               
            
                  b)
               
               
                  izmantoto zvejas rīku atbilstību attiecīgajām prasībām un atbilstību noteikumiem par auklu diametru, minimālo linuma acu un zivju izmēru, zvejas rīku piestiprinājumu un pasīvo zvejas rīku marķējumu un identifikāciju;
               
            
                  c)
               
               
                  vai VMS sistēma ir darba kārtībā.
               
            3.   Izkraušanas vietā veicamās inspekcijas uzdevumi
      Inspektori pārbauda šādu informāciju:
      
                  a)
               
               
                  iepriekšēja paziņošana par izkraušanu, arī informācija par nozveju uz kuģa;
               
            
                  b)
               
               
                  zvejas žurnāla un izkraušanas deklarācijas aizpildīšana, arī zvejas piepūles reģistrēšana;
               
            
                  c)
               
               
                  faktiskais zivju daudzums uz kuģa, izkrauto mencu un citu zivju svars un atbilstība pielaides robežām, kā noteikts Regulas (EK) Nr. 423/2004 13. pantā;
               
            
                  d)
               
               
                  zvejas rīki uz kuģa un atbilstība noteikumiem par auklu diametru, minimālie linuma acu un zivju izmēri, zvejas rīku piestiprinājumiem un pasīvo zvejas rīku marķējums un identifikācija;
               
            
                  e)
               
               
                  vajadzības gadījumā – atbilstība VMS sistēmas aprīkojuma izslēgšanas procedūrām.
               
            4.   Ar transportēšanu un tirdzniecību saistītās inspekcijas uzdevumi
      Inspektori pārbauda:
      
                  a)
               
               
                  attiecīgos transportēšanas pavaddokumentus un salīdzina tos ar faktiski transportētajiem daudzumiem;
               
            
                  b)
               
               
                  vai tiek ievērotas prasības par noteikta izmēra zivju atlasījumiem, marķēšanu un minimālo zivju izmēru;
               
            
                  c)
               
               
                  dokumentāciju (kuģa žurnāls, izkraušanas deklarācija un tirdzniecības pavadzīmes) un zivju šķirošanu un svēršanu, lai pārbaudītu, vai tiek ievēroti tirdzniecības noteikumi.
               
            5.   Uzdevumi novērošanai no gaisa
      Uzraudzības inspektori:
      
                  a)
               
               
                  datus par pamanītajiem kuģiem salīdzina ar datiem par iedalīto zvejas piepūli;
               
            
                  b)
               
               
                  kontrolē, kā tiek ievēroti zvejas ierobežojumi attiecīgajā apgabalā;
               
            
                  c)
               
               
                  paziņo kontrolpārbaudēm vajadzīgos pārraudzības datus.
               
            
   
      II PIELIKUMS
      Nacionālo kontroles programmu saturs
      Nacionālajās kontroles programmās citstarp iekļauj šādus datus.
      1.   KONTROLES LĪDZEKĻI
      —   Cilvēkresursi
      Lēstais krastā un jūrā strādājošo inspektoru skaits, kā arī laikposmi un zonas, kurās tie jāizvieto.
      —   Tehniskie līdzekļi
      Lēstais patruļkuģu un lidaparātu skaits, kā arī laikposmi un zonas, kurās tie izmantojami.
      —   Finanšu līdzekļi
      Cilvēkresursu izvietošanai un patruļkuģu un lidaparātu izmantošanai vajadzīgo budžeta līdzekļu aplēse.
      2.   OSTU APSTIPRINĀŠANA
      Apstiprināto ostu saraksts, kurās jāizkrauj visas mencu nozvejas, kuru svars pārsniedz divas tonnas.
      3.   ZVEJAS PIEPŪLES KONTROLE
      Sistēma, ko izmanto zvejas piepūles iedalīšanai, uzraudzībai un kontrolei, tostarp:
      
                  —
               
               
                  sistēma, ko izmanto, lai pārbaudītu to kuģu zvejas ierakstus, kam piešķirtas papildu dienas,
               
            
                  —
               
               
                  sistēma, ko izmanto, lai pārbaudītu atbilstību piezvejas ierobežojumiem, kas noteikti kuģiem, kam piešķirtas papildu dienas vai atkāpes,
               
            
                  —
               
               
                  tiesību akti un/vai ieteikumi par to, kā nozarē reģistrēt paredzēto pārvaldības periodu un zvejas rīku kategoriju,
               
            
                  —
               
               
                  tiesību akti un/vai ieteikumi par to, kā nozarē reģistrēt nodomu pārvaldības periodā lietot vairāku kategoriju zvejas rīkus,
               
            
                  —
               
               
                  piepūles datu pārvaldības un datubāzes struktūras apraksts,
               
            
                  —
               
               
                  sistēma, ko izmanto dienu nodošanai,
               
            
                  —
               
               
                  sistēma, ko izmanto papildu dienu piešķiršanai,
               
            
                  —
               
               
                  sistēma, ko izmanto tranzīta dienu pārņemšanai,
               
            
                  —
               
               
                  sistēma, ko izmanto, lai nodrošinātu līdzvērtīgas zvejas jaudas atskaitīšanu, lai apgabalā varētu zvejot kuģi, kam nav reģistrēti zveja ieraksti.
               
            4.   ZVEJAS PIEPŪLES REŽĪMS
      Saistītie nosacījumi, tostarp turpmāk minētie:
      
                  —
               
               
                  izmantotās radioziņošanas sistēmas apraksts,
               
            
                  —
               
               
                  alternatīvu kontroles pasākumu apraksts,
               
            
                  —
               
               
                  sistēma, ko izmanto, lai nodrošinātu atbilstību iepriekšējas paziņošanas nosacījumiem,
               
            
                  —
               
               
                  izkraušanas atļaušanas sistēmas apraksts,
               
            
                  —
               
               
                  metode, ko izmanto daudzumu novērtēšanā, lai aprēķinātu pielaides robežu.
               
            5.   INSPEKCIJAS PROTOKOLI
      Protokoli, kas sagatavoti, veicot inspekciju izkraušanas laikā, pirmās pārdošanas laikā, pēc pirmā pārdevuma transportēšanas un jūrā veiktas inspekcijas laikā.
      6.   VADLĪNIJAS
      Skaidrojošas vadlīnijas inspektoriem, ražotāju organizācijām un zvejniekiem.
      7.   INFORMĀCIJAS APMAIŅAS PROTOKOLI
      Protokoli informācijas apmaiņai ar kompetentajām iestādēm, kuras citu dalībvalstu uzdevumā atbild par mencu īpašo kontroles un inspekcijas programmu.
      8.   INSPEKTORU APMAIŅA
      Inspektoru apmaiņas protokoli, tostarp precizētas pilnvaras un kompetence, kas piešķirta inspektoriem, kuri darbojas cits cita ekskluzīvajā ekonomikas zonā.
      9.   ĪPAŠI INSPEKCIJAS KRITĒRIJI
      Katrai dalībvalstij jānosaka īpaši kritēriji. Tie jāpaziņo visām attiecīgajām dalībvalstīm un pēc sasniegto rezultātu analīzes periodiski jāpārskata. Inspekcijas kritērijus pakāpeniski maina, līdz tiek sasniegtas turpmāk noteiktās kritēriju mērķvērtības.
      Kritēriju mērķvērtības
      Ne vēlāk kā vienu mēnesi pēc šā lēmuma spēkā stāšanās dienas dalībvalstis īsteno savus inspekciju grafikus, ņemot vērā turpmāk izklāstītos mērķus.
      Dalībvalstis nosaka un apraksta, kura paraugu ņemšanas stratēģija tiks piemērota.
      Komisija pēc pieprasījuma var piekļūt dalībvalsts lietotajam paraugu datu vākšanas plānam.
      a)   Ostā veiktu inspekciju līmenis
      Sasniedzamajai precizitātei parasti vajadzētu būt vismaz līdzvērtīgai tai, ko iegūtu ar vienkāršu paraugu ņemšanas metodi pēc nejaušības principa, kad dalībvalstī inspicē 20 % izkrauto mencu svara.
      b)   Tirdzniecības inspekcijas līmenis
      Inspicē 5 % no mencu daudzuma, ko piedāvā pārdošanai izsolē.
      c)   Jūrā veiktu inspekciju līmenis
      Elastīgs kritērijs: to nosaka pēc tam, kad ir sīki izanalizētas zvejas darbības katrā apgabalā. Jūrā veiktu inspekciju kritēriji attiecas uz patrulēšanas dienu skaitu jūrā mencu pārvaldības apgabalos, iespējams, paredzot atsevišķu kritēriju attiecībā uz patrulēšanas dienām īpašos apgabalos.
      d)   Aeronovērošanas līmenis
      Elastīgs kritērijs: to nosaka pēc zvejas darbību sīkas analīzes katrā apgabalā un ņemot vērā dalībvalsts rīcībā esošos pieejamos resursus.
   
   
      III PIELIKUMS
      Lēmuma 7. pantā minētie pārkāpumi
      
                  A.
               
               
                  Zvejas kuģa kapteinis neievēro šā lēmuma 2. pantā minētos zvejas piepūles ierobežojumus.
               
            
                  B.
               
               
                  Tāda Kopienas zvejas kuģa, kura lielākais garums ir desmit metri vai vairāk un uz kura atrodas vai izmanto zvejas rīkus, par kuriem šā lēmuma 1. pantā minētajos apgabalos ir vajadzīga īpaša zvejas atļauja, kapteinim vai tā pilnvarotam pārstāvim nav īpašas zvejas atļaujas (vai tās kopijas).
               
            
                  C.
               
               
                  Iejaukšanās kuģu satelītuzraudzības sistēmas (VMS) darbībā, kā norādīts 6. pantā Komisijas 2003. gada 18. decembra Regulā (EK) Nr. 2244/2003, ar ko nosaka sīki izstrādātus noteikumus attiecībā uz kuģu satelītnovērošanas sistēmām (1).
               
            
                  D.
               
               
                  Datu viltošana vai nereģistrēšana zvejas žurnālā, arī zvejas piepūles pārskatos, izkraušanas deklarācijās un tirdzniecības pavadzīmēs, pārņemšanas deklarācijās un pārvadājuma dokumentos vai šo dokumentu neglabāšana vai neiesniegšana, kā noteikts Regulas (EEK) Nr. 2847/93 6. līdz 19. pantā un Regulas (EK) Nr. 423/2004 13. un 15. pantā.
               
            
                  E.
               
               
                  Tāda Kopienas zvejas kuģa, uz kura ir vairāk nekā viena tonna mencu, kapteinis vai viņa pārstāvis neievēro Regulas (EK) Nr. 423/2004 11. panta noteikumus par iepriekšēju paziņošanu.
               
            
                  F.
               
               
                  Vairāk nekā divu tonnu mencu izkraušana ārpus apstiprinātajām ostām.
               
            
         (1)  OV L 333, 20.12.2003., 17. lpp.